
Parlamentul  României

Camera  Deputaţilor
	COMISIA PENTRU SĂNĂTATE ŞI FAMILIE
Nr. 28/262/21.06.2011                                                                                                       


	
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

Nr. 26/275/21.06.2011
PL.x-137/2009

                      


BIROULUI PERMANENT 
AL

CAMEREI DEPUTAŢILOR


Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, trimis Comisiei pentru administraţie publică, amenajarea teritoriului şi echilibru ecologic şi Comisiei pentru sănătate şi familie pentru dezbatere în fond, cu adresa nr.PL.-x 137 din 2 martie 2009.

        PREŞEDINTE,                                                PREŞEDINTE,
      Rodica NASSAR                                             Sulfina BARBU

	  Parlamentul României   

 Camera Deputaţilor


	COMISIA PENTRU SĂNĂTATE ŞI FAMILIE

Nr. 28/262/21.06.2011                                                                                                       


	
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

Nr. 26/275/21.06.2011

                    PL.x-137/2009


RAPORT  COMUN
asupra proiectului de Lege pentru aprobarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale


În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie au fost sesizate spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, trimis cu adresa nr.PL-x 137 din 2 martie 2009.



Potrivit prevederilor  art. 75 alin.(1) şi (3) din Constituţia României, republicată şi art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.



Senatul, în calitate de primă Cameră sesizată, a adoptat proiectul de Lege, în şedinţa din 23 februarie 2009.



Consiliul Legislativ, prin avizul nr.1406/10.11.2008, a avizat favorabil proiectul de Lege.



Comisia juridică, de disciplină şi imunităţi, prin avizul nr.Pl.x 137 din 10 martie 2009, a avizat favorabil proiectul de Lege. Comisia pentru muncă şi protecţie socială, prin avizul 27/165 din 25 martie 2009, a avizat favorabil proiectul de lege. Comisia pentru buget, finanţe şi bănci, prin avizul 165 din 30.03.2009,  a avizat negativ proiectul de lege.


Prezentul proiect de Lege are ca obiect reglementarea descentralizării sistemului sanitar. Intervenţiile legislative vizează transferul unor atribuţii şi competenţe ale Ministerului Sănătăţii Publice către autorităţile administraţiei publice locale, precum şi asigurarea resurselor umane, materiale şi financiare necesare exercitării acestora, pentru a asigura o legătură între serviciile medicale şi cele sociale la nivelul comunităţilor, măsură care contribuie la creşterea eficienţei intervenţiilor de sănătate publică prin activităţi medicale curative, profilactice, de supraveghere a stării de sănătate a populaţiei din zonele greu accesibile.


În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru sănătate şi familie a dezbătut proiectul de Lege în şedinţa din 2 noiembrie 2010, iar Comisia pentru administraţie publică, amenajarea teritoriului şi echilibru ecologic a dezbătut proiectul de Lege, în şedinţa din 9 noiembrie 2010. 



La lucrări a participat, în calitate de invitat, din partea Ministerului Sănătăţii domnul  Cristian- Anton IRIMIE  – secretar de stat.



La dezbateri au fost prezenţi 13 deputaţi din totalul de 18 membri ai Comisiei pentru sănătate şi familie  şi 30 deputaţi din totalul de 33 membri ai Comisiei pentru administraţie publică, amenajarea teritoriului şi echilibru ecologic.
 În urma dezbaterilor, membrii celor două comisii au hotărât, cu unanimitate de voturi, să propună plenului Camerei Deputaţilor, adoptarea, proiectul de Lege pentru aprobarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale (Plx 137/2009), în forma prezentată de Guvern.


În raport cu obiectul şi conţinutul reglementării, proiectul de Lege face parte din categoria legilor ordinare.



PREŞEDINTE,







PREŞEDINTE,


Rodica NASSAR







Sulfina BARBU



SECRETAR,







SECRETAR,



Ion BURNEI







Gheorghe CIOCAN

Consilier parlamentar, Florin DANCIU








Consilier parlamentar, Sofia CHELARU

Anexa

AMENDAMENTE ADMISE

În urma dezbaterii, Comisia pentru sănătate şi familie şi Comisia pentru administraţie publică, amenajarea teritoriului şi echilibru ecologic  propun adoptarea proiectului de Lege:

	Nr.

crt.
	Text

Ordonanţa de urgenţă


	Text Senat
	Text propus de Comisie

(autorul amendamentului)
	Motivarea amendamen-telor propuse

	1.
	
	LEGE

pentru aprobarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale.


	Nemodificat.
	

	2.
	
	
Art.I.- Se aprobă Ordonanţa de urgenţă a Guvernului nr.162 din 12 noiembrie 2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, publicată în Monitorul Oficial al României, Partea I, nr.808 din 3 decembrie 2008, cu următoarele modificări şi completări:

	
Articol unic. - Se aprobă Ordonanţa de urgenţă a Guvernului nr.162 din 12 noiembrie 2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, publicată în Monitorul Oficial al României, Partea I, nr.808 din 3 decembrie 2008.

	

	3.
	ORDONANŢĂ DE URGENŢĂ

privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale.


	Nemodificat.
	Nemodificat.
	

	4.
	
Art.1. -    Prezenta ordonanţă de urgenţă stabileşte cadrul legal privind transferul ansamblului de atribuţii şi competenţe ale Ministerului Sănătăţii Publice către autorităţile administraţiei publice locale concomitent cu asigurarea resurselor umane, materiale şi financiare necesare exercitării acestora.
	Nemodificat.
	Nemodificat.
	

	5.
	
Art. 2. - (1) Ansamblul atribuţiilor şi competenţelor prevăzute la art. 1 sunt următoarele: 


a) asistenţa medicală comunitară; 


b) asistenţa medicală desfăşurată în unităţile de învăţământ; 


c) finanţarea cheltuielilor de personal aferente medicilor şi asistenţilor medicali, precum şi cheltuielile cu medicamente şi materiale sanitare din unităţile de asistenţă medico-socială; 


d) asistenţa medicală acordată în unele unităţi sanitare cu paturi; 


e) emiterea unor avize/autorizaţii. 


(2) Atribuţiile şi competenţele prevăzute la alin. (1) lit. a) şi b) se transferă consiliilor locale, iar cele prevăzute la alin. (1) lit. d) şi e) se transferă consiliilor locale sau judeţene, după caz.

(3) Lista avizelor/autorizaţiilor prevăzute la alin. (1) lit. e) se aprobă prin ordin comun al ministrului sănătăţii publice şi al ministrului internelor şi reformei administrative. 


	
1. La articolul 2, litera e) a alineatului (1) şi alineatul (3) se abrogă.


	Se elimină.

Autori: Comisia pentru sănătate şi familie şi Ministerul Sănătăţii şi Comisia pentru administraţie publică, amenajarea teritoriului şi echilibru ecologic


	S-a acceptat textul din ordonanţa de urgenţă .



	6.
	
Art. 3. - (1) În vederea exercitării de către autorităţile administraţiei publice locale a atribuţiilor şi competenţelor prevăzute la art. 2, se vor asigura transferuri de la bugetul de stat către bugetele locale, prin bugetul Ministerului Sănătăţii Publice. 

(2) Ministerul Economiei şi Finanţelor este abilitat să introducă modificările corespunzătoare în structura bugetului de stat şi a bugetului Ministerului Sănătăţii Publice pe anul 2009.

	
2. La articolul 3, alineatul (1) va avea următorul cuprins:


„Art.3.- (1) În vederea exercitării de către autorităţile administraţiei publice locale a atribuţiilor şi competenţelor prevăzute la art.2, se vor asigura transferuri de la bugetul de stat către bugetele locale ale municipiilor, oraşelor şi comunelor, după caz.”

Nemodificat.
	Se elimină.

Autori: Comisia pentru sănătate şi familie şi Ministerul Sănătăţii şi Comisia pentru administraţie publică, amenajarea teritoriului şi echilibru ecologic

Nemodificat.
	S-a acceptat textul din ordonanţa de urgenţă .



	7.
	CAPITOLUL II 
Asistenţa medicală comunitară

	Nemodificat.
	Nemodificat.
	

	8.
	
Art. 4. - (1) Asistenţa medicală comunitară cuprinde ansamblul de activităţi şi servicii de sănătate care se acordă în sistem integrat cu serviciile sociale la nivelul comunităţii, pentru soluţionarea problemelor medico-sociale ale individului, în vederea menţinerii acestuia în propriul mediu de viaţă. 


(2) Asistenţa medicală comunitară presupune un ansamblu integrat de programe şi servicii de sănătate centrate pe nevoile individuale ale omului sănătos şi bolnav, precum şi pe nevoile comunităţii, acordate în sistem integrat cu serviciile sociale. 

	Nemodificat.
	Nemodificat.
	

	9.
	
Art. 5. - Obiectivele generale ale serviciilor şi activităţilor de asistenţă medicală comunitară sunt: 


a) implicarea comunităţii în identificarea problemelor medicosociale ale acesteia; 


b) definirea şi caracterizarea problemelor medico-sociale ale comunităţii; 


c) dezvoltarea programelor de intervenţie, privind asistenţa medicală comunitară, adaptate nevoilor comunităţii; 


d) monitorizarea şi evaluarea serviciilor şi activităţilor de asistenţă medicală comunitară; 


e) asigurarea eficacităţii acţiunilor şi a eficienţei utilizării resurselor. 

	Nemodificat.
	Nemodificat.
	

	10.
	
Art. 6. - Activităţile desfăşurate în domeniul asistenţei medicale comunitare, în vederea realizării obiectivelor prevăzute la art. 5, sunt următoarele: 


a) educarea comunităţii pentru sănătate; 


b) promovarea sănătăţii reproducerii şi a planificării familiale; 


c) promovarea unor atitudini şi comportamente favorabile unui stil de viaţă sănătos; 


d) educaţie şi acţiuni direcţionate pentru asigurarea unui mediu de viaţă sănătos; 


e) activităţi de prevenire şi profilaxie primară, secundară şi terţiară; 


f) activităţi medicale curative, la domiciliu, complementare asistenţei medicale primare, secundare şi terţiare; 


g) activităţi de consiliere medicală şi socială; 


h) dezvoltarea serviciilor de îngrijire medicală la domiciliu a gravidei, nou-născutului şi mamei, a bolnavului cronic, a bolnavului mintal şi a bătrânului; 


i) activităţi de recuperare medicală. 

	Nemodificat.
	Nemodificat.
	

	11.
	
Art. 7. - (1) Beneficiarul serviciilor şi activităţilor de asistenţă medicală comunitară este colectivitatea locală dintr-o arie geografică definită: judeţul, municipiul, oraşul şi comuna, iar în cadrul acesteia, în mod deosebit, categoriile de persoane vulnerabile. 


(2) Categoriile de persoane vulnerabile sunt persoanele care se găsesc în următoarele situaţii: 


a) nivel economic sub pragul sărăciei; 

b) şomaj; 


c) nivel educaţional scăzut; 


d) diferite dizabilităţi, boli cronice; 


e) boli aflate în faze terminale, care necesită tratamente paleative; 

f) graviditate; 

g) vârsta a treia; 

h) vârstă sub 16 ani; 


i) fac parte din familii monoparentale; 


j) risc de excluziune socială. 

	Nemodificat.
	Nemodificat.
	

	12.
	
Art. 8. - (1) Serviciile şi activităţile de asistenţă medicală comunitară sunt asigurate de următoarele categorii profesionale: asistentul medical comunitar şi mediatorul sanitar. 


(2) Asistentul medical comunitar poate desfăşura activitate în următoarele domenii: îngrijiri la domiciliu, psihiatrie, social şi altele asemenea. 


(3) Personalul prevăzut la alin. (1) îşi desfăşoară activitatea în cadrul serviciilor publice de asistenţă socială organizate de autorităţile administraţiei publice locale sau, după caz, în aparatul de specialitate al primarului. 


(4) Atribuţiile categoriilor profesionale prevăzute la alin. (1) se stabilesc prin normele metodologice de aplicare a prezentei ordonanţe de urgenţă.

	Nemodificat.
	Nemodificat.
	

	13.
	
Art. 9. - (1) Categoriile profesionale prevăzute la art. 8 au calitatea de personal încadrat cu contract individual de muncă, beneficiind de drepturile şi exercitând obligaţiile ce decurg din această calitate. 


(2) Contractul individual de muncă al categoriilor profesionale prevăzute la art. 8 se încheie cu autoritatea administraţiei publice locale pe a cărei rază teritorială îşi desfăşoară activitatea. 

	Nemodificat.
	Nemodificat.
	

	14.
	
Art. 10. - (1) Salariul de bază şi celelalte drepturi salariale ale mediatorului sanitar sunt cele stabilite, potrivit legii, pentru funcţia de instructor de educaţie. 


(2) Salariul de bază şi celelalte drepturi salariale ale asistentului medical comunitar sunt cele stabilite în conformitate cu anexa nr. IV/11b "Asistenţă socială - Unităţi de asistenţă socială şi unităţi de asistenţa medico-socială" la Ordonanţa Guvernului nr.10/2008 privind nivelul salariilor de bază şi al altor drepturi ale personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, precum şi unele măsuri de reglementare a drepturilor salariale şi a altor drepturi ale personalului contractual salarizat prin legi speciale, aprobată cu modificări prin Legea nr. 177/2008, cu modificările şi completările ulterioare, şi de celelalte drepturi salariale acordate potrivit aceluiaşi act normativ. 


(3) Salarizarea categoriilor profesionale prevăzute la art. 8 se suportă din bugetul local, potrivit legii.

	
3. La articolul 10, alineatul (1) va avea următorul cuprins:


„Art.10.-(1) Salariul de bază şi celelalte drepturi salariale ale mediatorului sanitar sunt cele stabilite pentru funcţia de instructor de educaţie, în conformitate cu anexa nr.IV/11b Asistenţă socială – Unităţi de asistenţă socială şi unităţi de asistenţă medico-socială din Ordonanţa Guvernului nr. 10/2008 privind nivelul salariilor de bază şi al altor drepturi ale personalului bugetar salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr.II şi III la Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, precum şi unele măsuri de reglementare a drepturilor salariale şi a altor drepturi ale personalului contractual salarizat prin legi speciale, aprobată cu modificări prin Legea nr. 177/2008, cu modificările şi completările ulterioare, şi de celelalte drepturi salariale acordate potrivit aceluiaşi act normativ." 
Nemodificat.
Nemodificat.

	Se elimină.

Autori: Comisia pentru sănătate şi familie şi Ministerul Sănătăţii şi Comisia pentru administraţie publică, amenajarea teritoriului şi echilibru ecologic

Nemodificat.
Nemodificat.

	S-a acceptat textul din ordonanţa de urgenţă .



	15.
	Art. 11. - (I) Numărul de posturi pentru fiecare dintre categoriile profesionale prevăzute la art. 8 se aprobă prin act normativ, la propunerea Ministerului Sănătăţii Publice. 

(2) Serviciul public de asistenţă socială de la nivelul autorităţilor administraţiei publice locale sau, după caz, compartimentul desemnat cu atribuţii în domeniu din cadrul aparatului de specialitate al primarului elaborează semestrial un raport privind serviciile şi activităţile de asistenţă medicală comunitară derulate şi îl prezintă consiliului local sau, după caz, consiliului judeţean, precum şi unităţilor din subordinea Ministerului Sănătăţii Publice. 

	
4. La articolul 11, alineatul (1) va avea următorul cuprins:
„Art.l l.-(l) Numărul de posturi pentru fiecare dintre categoriile profesionale prevăzute la art.8 se aprobă de către autorităţile administraţiei publice locale, conform normativelor legale în vigoare."


	Se elimină

Autori: Comisia pentru sănătate şi familie şi Ministerul Sănătăţii şi Comisia pentru administraţie publică, amenajarea teritoriului şi echilibru ecologic


	S-a acceptat textul din ordonanţa de urgenţă .



	16.
	CAPITOLUL III 
Asistenţa medicală şi de medicină dentară acordată în unităţile de învăţământ

	Nemodificat.
	Nemodificat.
	

	17.
	
Art. 12. - (1) Asistenţa medicală şi de medicină dentară acordată preşcolarilor şi elevilor pe toată perioada în care se află în unităţile de învăţământ se asigură în cabinetele medicale şi de medicină dentară din grădiniţe şi şcoli. 

(2) Imobilele în care îşi desfăşoară activitatea cabinetele medicale şi de medicină dentară din grădiniţe şi şcoli, precum şi aparatura medicală din cadrul acestora se preiau de către autorităţile administraţiei publice locale, în condiţiile legii. 

(3) Acolo unde nu există cabinete medicale şi de medicină dentară în grădiniţe şi şcoli, asistenţa medicală prevăzută la alin. (1) se poate realiza prin medicii de familie şi medicii dentişti din localităţile respective sau din localităţile apropiate. 


	
5. Articolul 12 va avea următorul cuprins:
"Art.12.-(1) Asistenţa medicală şi de medicină dentară acordată preşcolarilor, elevilor şi studenţilor pe toată perioada în care se află în unităţile de învăţământ se asigură în cabinetele medicale şi de medicină dentară din unităţi de învăţământ preuniversitar şi universitar.

(2) Imobilele în care îşi desfăşoară activitatea cabinetele medicale şi de medicină dentară din unităţi de învăţământ preuniversitar şi universitar, precum şi aparatura medicală din cadrul acestora se preiau de către autorităţile administraţiei publice locale, în condiţiile legii.
(3)Acolo unde nu există cabinete medicale şi de medicină dentară în unităţi de învăţământ preuniversitar şi universitar, asistenţa medicală prevăzută la alin.(l) se poate realiza prin medicii de familie şi medicii dentişti din localităţile respective sau din localităţile apropiate."


	Se elimină.

Autori: Comisia pentru sănătate şi familie şi Ministerul Sănătăţii şi Comisia pentru administraţie publică, amenajarea teritoriului şi echilibru ecologic


	S-a acceptat textul din ordonanţa de urgenţă .



	18.
	
Art. 13. - (1) Asistenţa medicală şi de medicină dentară din cabinetele medicale prevăzute la art. 12 se asigură de următoarele categorii profesionale: medici şi medici dentişti cu drept de liberă practică şi asistenţi medicali. 


(2) Categoriile profesionale prevăzute la alin. (1) sunt încadrate cu contract individual de muncă, în conformitate cu dispoziţiile legale în vigoare. 


(3) Medicii de familie, medicii dentişti şi asistenţii medicali care asigură asistenţa medicală şi de medicină dentară în unităţile de învăţământ, conform art. 12 alin. (3), pot fi încadraţi cu contract individual de muncă pe timp parţial, încheiat cu reprezentantul autorităţii locale unde îşi desfăşoară activitatea.

	Nemodificat.
	Nemodificat.
	

	19.
	
Art. 14. - (1) Prevederile art. 9 se aplică în mod corespunzător şi medicilor şi asistenţilor care îşi desfăşoară activitatea în cadrul cabinetelor medicale şi de medicină dentară din unităţile de învăţământ. 


(2) Pentru activitatea desfăşurată pe baza contractului individual de muncă, medicii şi asistenţii medicali au dreptul la un salariu lunar, stabilit în conformitate cu prevederile anexei nr. II la Ordonanţa de urgenţă a Guvernului nr.115/2004 privind salarizarea şi alte drepturi ale personalului contractual din unităţile sanitare publice din sectorul sanitar, aprobată cu modificări şi completări prin Legea nr. 125/2006, cu modificările şi completările ulterioare, precum şi celelalte drepturi acordate potrivit prevederilor aceluiaşi act normativ.

	Nemodificat.
	Nemodificat.
	

	20.
	CAPITOLUL IV 
Asistenţa medico-socială

	Nemodificat.
	Nemodificat.
	

	21.
	
Art. 15. - Asistenţa medico-socială se realizează prin unităţi de asistenţă medico-socială, în conformitate cu prevederile Ordonanţei Guvernului nr.70/2002 privind administrarea unităţilor sanitare publice de interes judeţean şi local, aprobată cu modificări şi completări prin Legea nr. 99/2004, cu modificările şi completările ulterioare. 

	Nemodificat.
	Nemodificat.
	

	22.
	CAPITOLUL V 
Asistenţa medicală acordată în unele unităţi sanitare cu paturi

	Nemodificat.
	Nemodificat.
	

	23.
	
Art. 16. - Se transferă către autorităţile administraţiei publice locale şi către Primăria Municipiului Bucureşti managementul asistenţei medicale acordate în unele unităţi sanitare cu paturi, din următoarele categorii: 

a) centrele de sănătate; 

b) spitalele municipale; 

c) spitalele orăşeneşti; 

d) spitalele comunale; 


e) alte unităţi sanitare cu paturi, cu excepţia celor de urgenţă.

	
6. La articolul 16, litera e) va avea următorul cuprins:
,,e) alte unităţi sanitare cu paturi, cu excepţia celor de urgenţă şi a celor cu monospecialitate cu arondare regională."


	Se elimină.

Autori: Comisia pentru sănătate şi familie şi Ministerul Sănătăţii şi Comisia pentru administraţie publică, amenajarea teritoriului şi echilibru ecologic


	S-a acceptat textul din ordonanţa de urgenţă .



	24.
	
Art. 17. - (1) Pentru unităţile sanitare prevăzute la art. 16, Ministerul Sănătăţii Publice organizează faze-pilot în vederea testării şi evaluării impactului soluţiilor propuse pentru descentralizarea managementului centrelor de sănătate, spitalelor municipale, spitalelor orăşeneşti, spitalelor comunale, precum şi a managementului unor unităţi sanitare cu paturi din municipiul Bucureşti. 


(2) Lista unităţilor sanitare publice cu paturi prevăzute la alin. (1), precum şi criteriile prin care se transferă managementul asistenţei medicale se aprobă prin hotărâre a Guvernului, la propunerea Ministerului Sănătăţii Publice şi a Ministerului Internelor şi Reformei Administrative, în termen de 30 de zile de la intrarea în vigoare a prezentei ordonanţe de urgenţă. 


(3) Fazele-pilot prevăzute la alin. (1) încep în termen de 30 de zile de la intrarea în vigoare a hotărârii Guvernului privind aprobarea listei unităţilor sanitare publice cu paturi al căror management se transferă. 

(4) Perioada desfăşurării fazelor-pilot prevăzute la alin. (1) este de 12 luni. 

(5) Evaluarea capacităţii administrative a unităţii administrativ-teritoriale, necesară realizării competenţelor transferate, se face conform normelor metodologice de aplicare a prezentului capitol.

	
7. La articolul 17, alineatul (3) va avea următorul cuprins:
„(3) Fazele-pilot prevăzute la alin. (1) încep la data semnării protocoalelor de predare-primire dintre Ministerul Sănătăţii şi autorităţile administraţiei publice locale şi Primăria Municipiului Bucureşti."


	Se elimină

Autori: Comisia pentru sănătate şi familie şi Ministerul Sănătăţii şi Comisia pentru administraţie publică, amenajarea teritoriului şi echilibru ecologic

	25.
	
Art. 18. - (1) În aplicarea prevederilor prezentei ordonanţe de urgenţă, Consiliul General al Municipiului Bucureşti şi consiliile locale au următoarele atribuţii: 


a) asigurarea managementului asistenţei medicale prin structuri cu atribuţii specifice în acest domeniu; 


b) aprobarea propunerilor privind modificarea structurii organizatorice, reorganizarea, restructurarea, schimbarea sediului şi a denumirilor pentru spitalele publice din domeniul său de competenţă, cu avizul conform al Ministerului Sănătăţii Publice; 


c) controlul modului de utilizare de către spitale a fondurilor alocate. 

(2) Managementul asistenţei medicale prevăzut la alin. (1) lit. a) se realizează prin: 

a) evaluarea indicatorilor privind activitatea desfăşurată în unităţile sanitare publice cu paturi şi în alte structuri aflate în domeniul său de competenţă, stabiliţi prin ordin al ministrului sănătăţii publice; 


b) controlul de fond al unităţilor sanitare, în colaborare cu reprezentanţii casei judeţene de asigurări de sănătate; 


c) activitatea de soluţionare legală a petiţiilor cu privire la asistenţa medicală din unităţile sanitare din domeniul său de competenţă. 

(3) Imobilele, compuse din construcţii şi terenuri aferente, în care îşi desfăşoară activitatea unităţile sanitare cu paturi prevăzute la art. 16, aflate în domeniul public al municipiului Bucureşti şi în administrarea consiliilor locale ale sectoarelor municipiului Bucureşti, se transmit în domeniul public al municipiului Bucureşti şi în administrarea Consiliului General al Municipiului Bucureşti, în condiţiile Legii nr. 213/1998 privind proprietatea publică şi regimul juridic al acesteia, cu modificările şi completările ulterioare, şi cu respectarea dispoziţiilor Legii nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare.

	Nemodificat


	Nemodificat.
	

	26.
	
Art. 19. - (1) În situaţia în care Ministerul Sănătăţii Publice constată, după finalizarea fazelor-pilot, că autorităţile administraţiei publice locale şi Primăria Municipiului Bucureşti au capacitatea administrativă pentru a realiza managementul asistenţei medicale, poate aproba transferul managementului asistenţei medicale acordate în alte unităţi sanitare cu paturi, din categoria celor prevăzute la art. 16. 


(2) Lista unităţilor sanitare publice cu paturi prevăzute la alin. (1), precum şi criteriile prin care se transferă managementul asistenţei medicale acordate în unităţile sanitare cu paturi se aprobă prin hotărâre a Guvernului, la propunerea Ministerului Sănătăţii Publice, nu mai târziu de data de 1 ianuarie 2010.

	Ne modificat
	Ne modificat
	

	27.
	CAPITOLUL VI 
Dispoziţii finale

	Nemodificat.
	Nemodificat.
	

	28.
	
Art. 20. - Persoanele care prestează activitatea de asistenţă medicală comunitară, precum şi persoanele care îşi desfăşoară activitatea în cabinetele medicale prevăzute la art.12 se preiau, în condiţiile legii, de la unităţile sanitare care au calitatea de angajator şi îşi păstrează toate drepturile şi obligaţiile deţinute la data intrării în vigoare a prezentei ordonanţe de urgenţă. 
	
8. Articolul 20 va avea următorul cuprins:
„Art.20.- Persoanele care prestează activitatea de asistenţă medicală comunitară, precum şi persoanele care îşi desfăşoară activitatea în cabinetele medicale din unităţile de învăţământ se preiau, în condiţiile legii, de la unităţile sanitare care au calitatea de angajator şi îşi păstrează toate drepturile şi obligaţiile deţinute la data intrării în vigoare a prezentei ordonanţe de urgenţă."


	Se elimină

Autori: Comisia pentru sănătate şi familie şi Ministerul Sănătăţii şi Comisia pentru administraţie publică, amenajarea teritoriului şi echilibru ecologic


	S-a acceptat textul din ordonanţa de urgenţă .



	29.
	
Art. 21. - Autorităţile publice locale sunt responsabile de acoperirea cu servicii de asistenţă medicală comunitară, asistenţă medicală în unităţile de învăţământ şi asistenţă medico-socială a populaţiei din zonă şi în special a celei din comunităţile defavorizate.

	Nemodificat.
	Nemodificat.
	

	30.
	
Art. 22. - Transmiterea imobilelor, construcţii şi/sau terenuri aferente, precum şi schimbarea administratorilor, prevăzute prin prezenta ordonanţă de urgenţă, se fac numai dacă acestea au situaţia juridică reglementată, nu fac obiectul cererilor de retrocedare şi nu sunt supuse unor litigii. 

	Nemodificat.
	Nemodificat.
	

	31.
	
Art. 23. - Prevederile prezentei ordonanţe de urgenţă se completează cu dispoziţiile Legii nr. 95/2006 privind reforma în domeniul sănătăţii, cu modificările şi completările ulterioare. 


	Nemodificat.
	Nemodificat.
	

	32.
	
Art. 24. - În termen de 30 de zile de la intrarea în vigoare a prezentei ordonanţe de urgenţă, Ministerul Sănătăţii Publice împreună cu Ministerul Internelor şi Reformei Administrative vor elabora normele metodologice de aplicare a prezentei ordonanţe de urgenţă, pe care le vor înainta Guvernului în vederea adoptării prin hotărâre. 
	
9. Articolul 24 va avea următorul cuprins:

„Art.24.-în termen de 30 de zile de la data intrării în vigoare a prezentei ordonanţe de urgenţă, Ministerul Sănătăţii elaborează, în colaborare cu Ministerul Administraţiei şi Internelor, prin ordin comun, normele metodologice de aplicare a prezentei ordonanţe de urgenţă."


	Se elimină

	33.
	
Art. 25. - Prevederile prezentei ordonanţe de urgenţă intră în vigoare la data de 1 ianuarie 2009. 
	Nemodificat.
	Nemodificat.
	

	34.
	
Art. 26. - La data intrării în vigoare a prezentei ordonanţe de urgenţă se abrogă titlul V din Legea nr. 95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare. 
	Nemodificat.
	Nemodificat.
	

	35.
	
	
Art.II - (1) Aplicarea prevederilor Capitolului II "Asistenţa medicală comunitară" şi ale Capitolului III "Asistenţa medicală şi de medicină dentară acordată în unităţile de învăţământ' din Ordonanţa de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, se suspendă până la data de 30 iunie 2009.

(2) Până la data de 30 iunie 2009, asistenţa medicală comunitară este reglementată potrivit următoarelor dispoziţii:

„Art 1.- (1) Prezentele dispoziţii reglementează serviciile şi activităţile din domeniul asistenţei medicale comunitare.

(2) Asistenţa medicală comunitară cuprinde ansamblul de activităţi şi servicii de sănătate organizate la nivelul comunităţii pentru soluţionarea problemelor medico-sociale ale individului, în vederea menţinerii acestuia în propriul mediu de viaţă şi care se acordă în sistem integrat cu serviciile sociale.

Art.2.- (1) Asistenţa medicală comunitară presupune un ansamblu integrat de programe şi servicii de sănătate centrate pe nevoile individuale ale omului sănătos şi bolnav, acordate în sistem integrat cu serviciile sociale.

(2) Programele şi serviciile de asistenţă medicală comunitară se realizează în concordanţă cu politicile şi strategiile Ministerului Sănătăţii, Ministerului Muncii, Familiei şi Protecţiei Sociale, Autorităţii Naţionale pentru Persoanele cu Handicap, Agenţiei Naţionale pentru Protecţia Familiei, ale altor instituţii ale autorităţii locale cu responsabilităţi în domeniu, precum şi cu cele ale autorităţilor administraţiei publice locale.


Art.3. - Programele naţionale de asistenţă medicală comunitară se derulează prin instituţiile aflate în subordinea şi/sau în coordonarea Ministerului Sănătăţii, Ministerului Muncii, Familiei şi Protecţiei Sociale, Ministerului Administraţiei şi Internelor şi a ministerelor şi instituţiilor cu reţea sanitară proprie.

Art.4. - (1) Beneficiarul serviciilor şi activităţilor de asistenţă medicală comunitară este comunitatea dintr-o arie geografică definită, precum: judeţul, oraşul, comuna, satul, după caz, iar în cadrul acesteia în mod deosebit categoriile de persoane vulnerabile.

(2) Categoriile de persoane vulnerabile sunt persoanele care se găsesc în următoarele situaţii:

a) nivel economic sub pragul sărăciei;

b) şomaj;

c) nivel educaţional scăzut;

d) diferite dizabilităţi, boli cronice;

e) boli aflate în faze terminale, care necesită tratamente paleative;

f) graviditate;

g) vârsta a treia;

h) vârsta sub 5 ani;

i) fac parte din familii monoparentale.


Art.5. - (1) Serviciile şi activităţile de asistenţă medicală comunitară sunt derulate de următoarele categorii profesionale:

a) asistent social;

b) asistent medical comunitar;

c) mediator sanitar;

d) asistent medical comunitar de psihiatrie;

e) asistent medical de îngrijiri la domiciliu.

(2) Categoriile profesionale prevăzute la alin.(l) lit.b) şi d) se încadrează cu contract individual de muncă pe întreaga perioadă de derulare a programului, ca acţiune multianuală, la unităţile sanitare desemnate, iar cheltuielile de personal se suportă în cadrul programelor naţionale de sănătate.
(3) Categoriile profesionale prevăzute la alin.(1) colaborează cu autorităţile locale şi cu serviciile de asistenţă medicală şi socială.
(4) Categoriile profesionale care activează în domeniul asistenţei medicale comunitare se includ în Clasificarea Ocupaţiilor din România (C.O.R.).


Art.6. - Obiectivele generale ale serviciilor şi activităţilor de asistenţă medicală comunitară sunt:

a) implicarea comunităţii în identificarea problemelor medico-sociale ale acesteia;

b) definirea şi caracterizarea problemelor medico-sociale ale comunităţii;

c) dezvoltarea programelor de intervenţie, privind asistenţa medicală comunitară, adaptate nevoilor comunităţii;

d) monitorizarea şi evaluarea serviciilor şi activităţilor de asistenţă medicală comunitară;

e) asigurarea eficacităţii acţiunilor şi a eficienţei utilizării resurselor.


Art.7. - (1) Activităţile generale ale asistenţei medicale

comunitare sunt:

a) educarea comunităţii pentru sănătate;

b) promovarea sănătăţii reproducerii şi a

planificării familiale;

c) promovarea unor atitudini şi comportamente favorabile unui stil de viaţă sănătos;

d) educarea şi promovarea unor acţiuni direcţionate pentru asigurarea unui mediu de viaţă sănătos;

e) promovarea unor activităţi de prevenire şi profilaxie primară, secundară şi terţiară;

f) promovarea unor activităţi medicale curative, la domiciliu, complementare asistenţei medicale primare, secundare şi terţiare;
g) promovarea unor activităţi de consiliere medicală şi socială;

h) dezvoltarea serviciilor de îngrijire medicală la domiciliu a gravidei, nou-născutului şi mamei, a bolnavului
cronic, a bolnavului mintal şi a bătrânului;

i) promovarea unor activităţi de recuperare medicală.

(2) Activităţile prevăzute la alin.(l) se desfăşoară sub supraveghere medicală competentă.


Art.8. - Finanţarea programelor de asistenţă comunitară se realizează cu fonduri din bugetul de stat, bugetul autorităţilor locale, precum şi din alte surse, inclusiv din donaţii şi sponsorizări, în condiţiile legii."
(3) Contractele individuale de muncă încheiate de categoriile profesionale prevăzute la art.8 alin.(l) şi la art.13 alin.(l) din Ordonanţa de urgenţă a Guvernului nr. 162/2008 cu unităţile sanitare, pentru derularea programelor naţionale de sănătate pentru anul 2008 se pot prelungi până la data de 30 iunie 2009, în funcţie de derularea programelor naţionale de sănătate.
(4) Până la data de 30 iunie 2009, asistenţa medicală şi de medicină dentară acordată în unităţile de învăţământ se finanţează de la bugetul de stat.


	Se elimină

